Korporativne komunikacije

Av. V. Holjevca 10

Zagreb 10002

Tel: 01 6450 406

Fax: 01 6452 406

**PRIOPĆENJE ZA MEDIJE**

**INA na 3. mjestu TOP 5 Poslodavaca Partnera za 2019. godinu**

* **INA se nalazi na 3. mjestu TOP 5 Poslodavaca Partnera uz izvanredan rezultat od 98% bodova što kompaniju svrstava među najbolje poslodavce na tržištu**

**Zagreb, 12. lipnja 2019. – Ini je jučer svečano uručena nagrada TOP 5 Poslodavaca Partnera koja se dodjeljuje najboljima za izvrsnost u upravljanju ljudskim resursima. Kontinuirani status certificiranog Poslodavca Partnera koji INA posjeduje od 2010. godine potvrđuje visoke standarde kvalitete Ininih procesa, zahvaljujući kojima se kompanija na hrvatskom tržištu ističe po inovativnim i modernim praksama u upravljanju ljudskim resursima. Kontinuirano ulaganje u brigu o zaposlenicima svrstava Inu na visoko 3. mjesto TOP 5 Poslodavaca Partnera.**

Certifikat je u ime kompanije primila Vladimira Senčar Perkov, direktorica Ljudskih resursa u Ini koja je pritom istaknula:„*Ulazak u TOP 5 Poslodavaca Partnera veliko je priznanje i potvrda struke o kvaliteti našeg rada po najvišim standardima. Prioritet nam je izgradnja konstruktivne kompanijske kulture u kojoj se radnici osjećaju zadovoljno te imaju priliku razvijati se u skladu s osobnim profesionalnim interesima i potencijalom. Nastavljamo s usavršavanjem programa te razvojem inovativnih i vodećih praksi za naše zaposlenike.“*

Lista TOP 5 Poslodavaca Partnera objavljuje se od 2008. godine, a za ulazak u TOP 5 ove godine je bilo potrebno ostvariti ukupni rezultat od čak 97% bodova. Sve TOP 5 organizacije imaju strateški postavljenu funkciju upravljanja ljudskim resursima, kontinuirano ulažu u razvijanje svojih zaposlenika te posebnu pažnju pridaju odnosu prema zaposlenicima te osiguravanju raznolikost i inkluzivnost u svojim organizacijama.

**Ponosni smo na ovo priznanje, no najveće zadovoljstvo nam čini vidjeti kako navedene prakse svakodnevno žive u našoj organizaciji.**

**O INA Grupi**

INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA, d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 500 maloprodajnih mjesta u Hrvatskoj i u susjednim zemljama. INA Grupa članica je MOL Grupe.

**PR**

Avenija Većeslava Holjevca 10, Zagreb

Tel: 01 6450 552|Fax: 01 6452 406| @: pr@ina.hr